Ce poți cumpăra de la Lidl din Marea Britanie cu doar 30 de lei. Un român a arătat ce a pus în coșul de cumpărături. A postat filmarea pe rețelele de socializare, unde a primit numeroase reacții de la internauți.
Ce alimente poți lua de la Lidl din Marea Britanie cu numai 30 de lei. Un cetățean român a făcut un test într-un magazin din străinătate pentru a demonstra care sunt diferențele dintre cele două țări din Europa.
Acest creator de conținut, cunoscut drept Capitan HODL, a mers într-un supermaket cu numai 5 lire sterline, însă nu a plecat cu coșul gol. Dimpotrivă, bărbatul a reușit să cumpere foarte multe alimente de bază.
A achiziționat un kilogram de banane pentru care a plătit 0,88 pounds, adică 5,09 lei, 2 chifle – 0,70 pounds (4,05 lei), 325 de grame de roșii – 0,99 pounds (5,73 lei) și un borcan de măsline – 0,75 pounds (4,34 lei).
De asemenea, românul a mai pus în coșul de la Lidl o conservă de sardine pentru care a scos din buzunar 0,47 pounds, adică 2,72 de lei. În plus, a mai cumpărat 6 ouă, în valoare de 1,35 pounds, ceea ce înseamnă 7,81 lei.
Pentru toate aceste alimente nu a depășit suma de 30 de lei. Mai exact, bărbatul care locuiește în Marea Britanie a plătit 29,78 de lei. În România cu aceeași bani clienții reușesc să cumpere mult mai puține lucruri.
Același român a dezvăluit dacă se mai merită în ziua de azi să trăiești în Marea Britanie. Bărbatul locuiește împreună cu soția și cei doi 2 copii într-o casă care are curte și pentru care plătește o chirie de 770 de lire. Pentru mâncare plătește în jur de 1.000 de lire.
„Cheltuielile, în medie, fără să faci sacrificii cam 2.300 – 2.500 de lire sterline de familie maxim, dar niciodată nu am ajuns la suma asta. Îți mai rămân lunar vreo 300 – 500 de lire să faci ce vrei tu cu ei, dacă ești pe salariu minim.
În schimb, dacă nu ești pe salariu mai mare și ajungi la 4.000 de lire sterline pe lună și ai cheltuieli de aproximativ 2.300 de lire, e bine să îți rămână vreo 1.000 și ceva de lire în fiecare lună.
Încă se merită de trăit în UK, părerea mea, și probabil și în Uniunea Europeană. Trageți și voi concluzia dacă se merită să mai trăieștiîn UK sau nu”, a dezvăluit românul pe contul personal de TikTok.